NETFLIXOVA DOKUMENTARNA SERIJA
Bok!
Tiffany je oduvijek bila lijepa.
Uvijek vesela i puna energije.
Dobila je odbojkašku stipendiju.
Htjela je biti prvi srednjak.
Brucoši u pravilu nisu starteri.
Imala je životne ciljeve.
Svi smo bili jako ponosni na nju.
Te su je noći pronašli otprilike šest kilometara od naše kuće,
gdje ju je udario vlak.
Iz New Jersey Transita objavili su da je počinila samoubojstvo.
Nema šanse!
Nikakve.
Želim znati što se dogodilo mojoj kćeri.
Ovo je soba moje kćeri.
VOLIM VAS DOBRO DOŠLI U TIFFANYJINU SOBU
Sve je onako kako je ostavila.
To su njezin rukopis i njezina srdašca.
Nitko više neće ući u ovu sobu.
Postala je grobnica.
Voljela je život, bila je puna života.
To je moja dušica.
Stephena sam upoznala 1989. godine.
Već sam imala dvije kćeri, Jessicu i Krystal.
TIFFANYJINA MAJKA
Zatrudnjela sam i rodila Tiffany 1997. godine.
Bili smo šokirani.
Nismo očekivali dijete,
ali kad smo je prvi put ugledali, osjećali smo se kao u raju. Jednostavno...
Bila je prekrasna.
Tiff je prštala radošću.
U svemu je uživala, ništa je nije brinulo.
Nema toga što joj se nije sviđalo.
TIFFANYJIN OTAC
Ovo gore je ona na plaži u Sjevernoj Karolini.
Ovo je Silvestrovo.
Proslava mature. Vidite koliko je sretna.
Tiffanyjine sestre izradile su mi ovo.
Svojevrsni spomenar njezina života.
Nekako sam joj bliže kad prolazim ovuda svaki dan.
Kao da je i dalje tu, jer mi jako nedostaje.
12. SRPNJA 2015. MAYS LANDING, NEW JERSEY
Bila je nedjelja.
Išli smo na proslavu mature kod naših rođaka koji žive preko puta.
Tiffany je došla s nama.
Bili smo ondje nekoliko sati,
radili dagnje na pari i zabavljali se.
Tiff se zabavljala, igrala odbojku i čekala da joj dođu prijateljice.
Sjećam se da je Tiffany otrčala kući.
21.15 H TIFFANY ODLAZI S PROSLAVE
Još smo bili na proslavi kad me u 21.15 nazvala njezina prijateljica i rekla:
„Upravo stižem, možete li doći kući?” Odgovorila sam: „Naravno. Što je bilo?”
Rekla sam suprugu Stephenu da se moram vratiti kući,
a on je dodao da ide sa mnom.
Izašli smo na ulicu između dvije kuće.
Tiffanyjina prijateljica izašla je i počela se derati
da je Tiffany koristila njezinu kreditnu karticu bez njezina znanja.
Tiffany je to poricala dok prijateljica nije otišla,
a onda mi je priznala da ju je ipak iskoristila.
Rekla sam: „Zašto si koristila tuđu karticu?
Pametnija si od toga. Nisam te tako odgojila.
Sad moram reći tvom tati da si kriva.”
Otišla sam u kuću po Stephena,
izašli smo minutu poslije, a Tiffany je već nekamo nestala.
21.15 H TIFFANY ODLAZI S PROSLAVE
21.28 H TIFFANY NESTAJE
Tražili smo je.
Stoput sam obišao ulicu.
U ulici je bilo 20 do 30 automobila
parkiranih uz cestu. Nitko nije vidio ništa.
Da je Tiffany hodala, netko bi je vidio.
Nema sumnje. Ima 188 cm, ne možete je ne primijetiti.
Pretraživali smo ulicu gore-dolje, tražili je iza kuća i svugdje u blizini
jer smo znali da ne bi hodala daleko.
TIFFANYJIN STRIC
Nasmrt se bojala mraka.
NAZOVI ME, MOLIM TE
SAMO JAVI DA SI DOBRO
MOLIM TE, NAZOVI ME
TIFFANY, JAVI SE JILL JE IZVAN SEBE
GDJE SI
JESI KOD OLIVIJE!
Svi su zvali, slali poruke, pokušavali saznati gdje je.
TIFF, JAVI SE VOLIM TE
TIFF, VOLIM TE NAJVIŠE NA SVIJETU MOLIM TE, JAVI SE
Nije se javljala Stephenu.
Tiff, molim te, vrati se kući.
Zauvijek ću te voljeti. Ti si mi sve na svijetu.
Molim te, vrati se kući.
Hodao sam tom ulicom
i na tlu ugledao nešto pravilnog oblika.
Bio je to Tiffin mobitel.
Bio je metar i pol, dva od ceste, ispred moje kuće.
Nikad ne bi ostavila mobitel.
Mobitel joj je bio zalijepljen za ruku 0-24.
Tuširala se s njim.
Kad smo našli mobitel,
svašta mi se motalo po glavi. Znala sam da nešto nije u redu.
Tražili smo je,
a onda se Stephen sjetio
kamere za jelene u šumi.
12. SRPNJA 2015. 21.28 H MOULTRIECAM
Prema kameri, Tiff je otišla u 21.28.
Dianne i ja izašli smo u 21.29 s Tuckerom, njezinim psom.
Izašli smo, a ona je nestala.
Tiffany je nosila crnu majicu
i hlačice od ispranog trapera.
Obukla je nedavno kupljene mokasinke,
a kosa joj je bila svezana u punđu s bijelom trakom za glavu.
Udaljava se od prilaza svojim normalnim tempom.
Na temelju fotografije s kamere za jelene,
jedino što mi ima smisla jest da ju je netko dozvao.
I tad je nestala.
Nazvali su me da pomognem tražiti Tiffany.
TIFFANYJIN STRIC
Rekao sam: „Jasno.”
Pretpostavili smo da je otišla kod moje mame.
Ona živi blizu, oko 800 metara dalje.
Nije bila ondje, pa smo se vozili uokolo.
Nismo je mogli naći.
PONOĆ NAKON DVA I POL SATA POTRAGE
Nešto me ponukalo da skrenem na Pomonu, a s druge strane pruge...
ŽELJEZNIČKA PRUGA
...postoji cesta uz prugu.
Pristupna, tranzitna cesta.
Bilo je osvijetljeno.
POLICIJA
Policajac iz Gallowaya rekao je da je nekoga udario vlak, vjerojatno ženu.
Ali policija općine Galloway nije se uplitala
jer je incident bio u nadležnosti New Jersey Transita.
Ugledao sam njihovog policajca.
Pitao sam ga: „Jeste li možda vidjeli visoku djevojku,
188 centimetara, sportske građe?”
Rekao je: „Ne, ali nekoga je udario vlak.”
U tom se trenutku samo nadam da nije Tiffany.
No bili su uvjereni da je to ona.
Policajac me pitao mogu li je identificirati.
Odgovorio sam da mogu.
I drago mi je što sam ja otišao onamo
jer znam da moj brat ne bi to mogao podnijeti.
Nitko ne mora vidjeti ono što sam vidio te noći.
Valjda najstrašniji prizor u mojem životu.
Osoba koju je udario vlak.
Kad sam obavio identifikaciju,
rekli su da moramo otići k bratu da mu to priopćim.
Bilo je 2.30 ujutro.
Sjećam se da sam izašla iz kuće, a ispred je bio moj zet.
Rekao mi je da ga je zvao stric Mickey i da ne idemo nikamo.
Sjećam se da je zet bio blijed kao krpa.
Sjećam se da smo čekali
dok nije stiglo policijsko vozilo.
Moj brat Mickey izašao je iz vozila,
a Dianne je vikala: „Što se dogodilo?”
I rekao sam bratu što se dogodilo. Tiffany je udario vlak.
Htio je otići onamo. Rekao sam: „Ni slučajno. Ne moraš to vidjeti.”
Slomili smo se.
To je kao da ste izgubili život.
Kad vam dijete umre, otkine vam se dio života.
O, Bože, jako mi nedostaje.
Bila je moja dušica.
Sve mi nedostaje.
Grlili smo se i plakali. Vladala je nevjerica.
Ostvario se najstrašniji scenarij u tom trenutku,
da se moglo dogoditi nešto takvo.
Bili smo u šoku, potpunom šoku.
Udario ju je vlak? To nema smisla.
13. SRPNJA 2015. NAREDNI DAN
Mickey je rekao da je Tiffany udario vlak.
Nismo znali kako.
ŽENU UBIO VLAK
Narednog jutra već je pisalo da je Tiffany počinila samoubojstvo.
STAJALA NA TRAČNICAMA
NIJE SE MAKNULA
Bila sam shrvana.
UDARIO JE VLAK
Nisam mogla shvatiti kako su došli do toga.
Moja kći nije bila depresivna ili suicidalna.
Tiffy je bila sretna.
Planirala je odlazak na fakultet.
Imala je planove s cimericom.
Te je srijede planirala igrati softball.
Naredno jutro trebala je ići u zabavni park s prijateljima.
Razgovarao sam s Tiffany na proslavi te večeri, nije bilo znakova nervoze.
TIFFANYJIN ROĐAK
Kupila je odjeću za faks, sve pripremila.
Tiffany je bila spremna za sljedeći životni korak.
Nema šanse da je počinila samoubojstvo.
POLICIJSKI ODJEL NEW JERSEY TRANSITA
ŽRTVA TIFFANY I. VALIENTE
Iz NJ Transita zaključili su da je moja kći stajala na tračnicama...
ŽRTVU UDARIO VLAK
...i počinila samoubojstvo.
NEOVLAŠTENA OSOBA SKOČILA PRED VLAK
S OČITOM SAMOUBILAČKOM NAMJEROM
Ljudi koji su znali Tiffany nisu mogli povjerovati u to.
NAČIN SMRTI JE SAMOUBOJSTVO.
Bili smo odlučni jer smo znali da to nije istina.
Ja sam Paul D'Amato.
Odvjetnik sam 46 godina.
ODVJETNIK OBITELJI VALIANTE
ODVJETNIČKI URED D'AMATO
U većini slučajeva zastupao sam žrtve.
Bilo je slučajeva, poput Tiffanyjinog,
koje jednostavno ne možete odbiti.
Kad sam upoznao Stevea i Dianne,
sjedili su upravo ovdje.
I bili su potpuno slomljeni
i izuzetno uzrujani.
Rekli su mi
da si njihova kći nije oduzela život.
Nisam bio siguran mogu li im pomoći.
Pomislio sam: „Pregledat ću spise
policijskog odjela New Jersey Transita,
predočit ću im izvješća i nažalost, morat ću im reći
da se njihova kći ubila.
Ali vidjevši spise, nije se tako odvilo.
Tiffany Valiante imala je 18 godina i živjela je s obitelji
u ruralnom dijelu države New Jersey, zapadno od Atlantic Cityja.
Evo što znamo o noći kad je stradala.
U nedjelju, 12. srpnja,
vlak New Jersey Transita broj 4693
krenuo je iz Philadelphije u 21.50,
na istok prema Atlantic Cityju.
Vozio je oko 60 putnika i članova posade.
Vlak je upravo prošao ispod mosta na Tilton Roadu u općini Galloway
i kretao se prema prijelazu kod Avenije Genoa.
U 23.12, kod miljokaza 45,
na mračnom dijelu pruge, Tiffany je udario vlak.
Pri pregledu vlaka,
utvrđeno je da se udar dogodio na lijevom donjem dijelu...
OPASNOST 480 VOLTI
...blizu tračnice.
U vlaku su bila dvojica strojovođe.
Viši strojovođa i vježbenik.
Te su noći obojica potpisali zapisnik
u kojem piše da se Tiffany bacila pred vlak.
BACILA PRED VLAK
Međutim, problem je sljedeći.
Šest dana poslije, pod prisegom,
viši strojovođa ispričao je potpuno različitu verziju
u odnosu na ono što je te večeri ispričao istražiteljima.
Evo njegove priče.
„Razgovarao sam s kondukterom.”
„Nisam je vidio, bio sam okrenut leđima.”
Sad izbacite njegove izjave
i provjerite što je rekao vježbenik.
Odmah nakon nesreće pitali su ga:
„Kad ste prvi put ugledali neovlaštenu osobu?”
Što je odgovorio?
„Nisam je vidio dok nisam bio iznad nje.”
Deset dana poslije, pod prisegom,
evo njegove priče.
IZJAVA OD 22. SRPNJA 2015.
„Vidim nešto kilometar dalje.
Onda vidim nešto pola kilometra dalje.
A onda sam ugledao osobu
kako iz šume skače na prugu.”
Na kraju je vježbenik bio jedini svjedok.
Vježbenik koji je imao neusuglašene verzije
onoga što je vidio te noći.
I dan danas,
Policijski odjel New Jersey Transita
drži se nedosljednih...
U ČUČNJU USTAJE
SKAČE
...i kontradiktornih izjava tog strojovođe vježbenika.
POSVUDA SAM VIDIO MATERIJU
Zovem se Louise Houseman.
Umirovljena sam mrtvozornica Okruga Atlantic.
Bila sam viši istražitelj, radila sam ondje 20 god.
Tijekom 20 godina bila sam na nekoliko tisuća poprišta smrti.
Jako su me zaintrigirale
službene izjave strojovođe i vježbenika.
Očigledno je velika važnost pridana
informacijama koje su dali na poprištu,
a za koje se pokazalo da nisu točne.
Snimač ozbiljnih incidenata smatra se vrstom crne kutije.
Bilježi sve što se događa s lokomotivom dok je u pogonu.
Brzinu vlaka,
korištenje ručne kočnice,
korištenje trube,
jesu li upaljena svjetla.
Bilježi i udaljenosti u trenutku ovih događaja.
Lako ga je interpretirati.
Vrlo je jednostavno, nema nikakvih nepoznanica.
Prema snimaču događaja,
od trenutka kad je vježbenik potrubio, udario Tiffany i povukao ručnu kočnicu
prošla je 4,1 sekunda.
Taj vlak vozi brzinom od 130 km/h.
Je li zaista vidio ono što je mislio da je vidio?
Da je skočila pred vlak?
Ne znam baš.
Smatram da je strojovođa vježbenik doživio neku vrstu traume, bio je u šoku.
Svatko bi bio.
Kad udarite nekoga automobilom,
možete li točno opisati što se zapravo dogodilo?
Vjerojatno ne možete.
Njegova izjava nalikuje buncanju.
...U DALJINI. OTPRILIKE...
Nije siguran što je vidio.
NISAM MOGAO RAZAZNATI ŠTO JE TO BILO
Moguće je da je zapravo vidio...
Kad ju je vlak udario,
dijelovi tijela razletjeli su se posvuda
jer ju je vlak raskomadao.
Mislim da je nije vidio kako skače pred vlak.
Mogla je već biti mrtva na pruzi.
Ako odmah sumnjate na samoubojstvo,
a onda tome prilagođavate činjenice,
sve je ostalo nepovjerljivo.
Ja sam Jim Brennenstuhl.
Posljednjih 45 godina radim kao policajac ili privatni istražitelj.
G. D'Amato pitao me želim li se priključiti slučaju.
Nalet vlaka neujednačeno je zabilježen nedugo nakon 23 sata.
Prema njihovim izvješćima, nalet se dogodio ovdje.
Miljokaz 45.
Prilično je mračno.
Zašto bi hodala toliko daleko i skočila pred vlak baš ovdje?
Zašto to mjesto?
Ako se ubila, zašto?
DOM OBITELJI VALIANTE
Zašto ići tako daleko? Zašto odabrati taj način?
MJESTO NALETA 4 KILOMETRA OD DOMA
Kad sam vidjela točno mjesto naleta vlaka,
iznenadila sam se.
Bila je kilometar i pol od najbližega prijelaza,
u šumi.
I bilo je mračno. Nema svjetala.
Naježila sam se.
„Ovdje nešto nije u redu.”
Mislim da ne prođe dan, a definitivno ne prođe tjedan,
a da se to ne zapitam.
BRANITELJ OBITELJI VALIANTE
Kako je Tiffany Valiante umrla?
Uvjeren sam da si nije oduzela život.
Glavni istražitelji smrti Tiffany Valiante
dio su sustava željezničkog prometa.
New Jersey Transit jedan je od najvećih američkih prijevoznika.
Vozi prigradske linije
i ima značajnu policijsku jedinicu.
Izrazito poštujem željezničku policiju
i posao koji obavlja.
Međutim, većina željezničkih policajaca reći će vam
da istrage ubojstva nisu njihova specijalnost.
ŽELJEZNIČKA POLICIJA
Kao ni istrage sumnjivih smrti.
Prvo što istražitelji moraju učiniti,
čak i u slučaju sumnje
na oduzimanje vlastitoga života,
jest utvrditi je li riječ o žrtvi ubojstva.
Nemamo nikakvih naznaka da je to učinjeno.
Područje gdje se incident odvio nije tretirano kao mjesto zločina.
Ljudi su hodali uokolo
i nije bilo ograđeno kako treba.
Od početka je izgledalo
kao školski primjer preuranjenih zaključaka
zbog kojih je ustanovljena pogrešna klasifikacija načina smrti.
Ovo je smrtovnica.
Tiffany Valiante umrla je 12. srpnja malo prije ponoći.
Na smrtovnici koja je izdana 17. srpnja
kao način smrti navodi se samoubojstvo.
SMRTOVNICA
Ne možete tako rano donositi zaključke.
To se ne smije dogoditi.
NALET VLAKA
NAČIN SMRTI SAMOUBOJSTVO
Samoubojstvo automatski zatvara slučaj za državno odvjetništvo,
za ured mrtvozornika
i za New Jersey Transit.
Za njih je to samoubojstvo, još jedan statistički podatak.
No to je nečije dijete.
Obitelj želi znati što joj se dogodilo.
Trebali su to propisno istražiti.
Savezna država New Jersey ima protokole kojih se moraju pridržavati,
a nisu ih poštivali.
Nije provedena potpuna obdukcija.
Nisu provjeravani tragovi silovanja.
Nisu uzeti uzorci DNK.
Organi nisu pregledani.
Zašto?
TOKSIKOLOŠKO IZVJEŠĆE
Morate dati pozornost toksikološkom izvješću.
NIJE OTKRIVENO
U organizmu Tiffany Valiante nije bilo tragova alkohola ili droge.
Potpuno čisto toksikološko izvješće.
Nakon što se pokazalo da Tiffany nije konzumirala alkohol ili drogu,
način smrti trebao je biti prepravljen u „nejasne okolnosti”.
Nema razloga da proglasite samoubojstvo ako niste sigurni.
NAČIN SMRTI: SAMOUBOJSTVO
Nedvojbeno sigurni...
da je ovo samoubojstvo.
Nekoliko dana nakon Tiffanyjine smrti,
njezini su ostaci kremirani.
Ne možemo ekshumirati tijelo kako bismo dobili novu priliku.
Također, istražitelj je u izvješću naveo
da na mjestu događaja nisu pronađene cipele.
Cipele nisu bile uz tijelo.
Meni je to sumnjivo.
Kad je otišla, nosila je bijelu traku za glavu.
Imala je gotovo bijele kratke traperice,
crnu majicu i cipele.
Pronašli su je u sportskom grudnjaku i crnim gaćicama.
Gdje su joj hlačice i majica?
ODJEĆA I PREDMETI: NEMA
Ne bi li to trebalo zanimati mrtvozornika?
Izvješće mrtvozornika bilo je izuzetno kratko i oskudno.
Nema nikakve potvrde da su kontaktirali Tiffanyjinog liječnika
ili bilo koga iz njezine škole.
Nitko nije razgovarao s nama, postavljao mi pitanja o mojoj kćeri.
Nisu razgovarali s roditeljima. Nisu razgovarali ni s kim.
Automatski je samoubojstvo kad nekoga udari vlak na pruzi?
To je suludo.
Nikad nije imala zdravstvenih problema.
Nema zlouporabe droge. Nema zlouporabe alkohola.
Aktivna sportašica.
Svi su je voljeli, obitelj je bila iznimno ponosna na nju.
U porukama koje sam uspjela vidjeti
nisam vidjela ništa neobično.
Prekinula je s djevojkom, ali čini se da je završilo prijateljski.
Tiffany je imala djevojku iz Phillyja.
Prekinule su u petak prije njezine smrti.
Ali bilo je obostrano.
U porukama koje sam pročitala nije bilo zle krvi.
PRUŽILA SI MI PUNO LJUBAVI.
Štoviše, Tiffany je započela novu vezu s drugom ženom,
prema ispisu iz mobitela.
Večer prije smrti napisala je da je zadovoljna svojim životom.
Zašto je onda to učinila?
Koji je razlog za samoubojstvo?
Zašto bi se ubila?
To se dogodilo navečer, a ja sam došao rano idućega jutra.
Nisam htio da moj brat Stephen ili njegova supruga Dianne
uz prugu vide ono što sam ja vidio.
Komadiće koje su ostavili.
Otac i ja tražili smo stvari koje su nedostajale.
Njezine cipele.
Traka za glavu.
Tražili smo naušnice, nakit, hlačice.
Ne znam kako sam uspio,
ali pokupio sam fragment njezine lubanje s kosom.
Pokupio sam čeljust sa zubima i razne kosti.
Našli smo njezinu narukvicu i dali je Dianne. I danas je čuva.
Nosila ju je u trenutku smrti.
Skupljanje njezinih dijelova po pruzi
najteža je stvar koju sam morao učiniti.
Na tlu pored pruge ugledao sam krvave gumene rukavice.
To je mjesto već kontaminirano.
Nije bilo ni ograđeno.
U New Jersey Transitu nisu obučeni za to.
Nisu dobro očistili tračnice.
Odlazili smo onamo i tražili,
ali nismo ondje pronašli njezine cipele ili traku za glavu.
Nismo našli njezinu odjeću.
Gdje su stvari koje je nosila na proslavi?
3. KOLOVOZA 2015. TRI TJEDNA NAKON TIFFANYJINE SMRTI
Samo sam hodala Tilton Roadom.
Prehodala sam tu ulicu milijun puta.
MJESTO NALETA
DOM OBITELJI VALIANTE
Tjednima smo tražili bilo kakvu naznaku nečega
jer i dalje nismo znali gdje su hlačice, traka za glavu i cipele moje kćeri.
Dok sam hodala uz cestu,
otprilike ovdje ugledala sam kćerine cipele.
DOKAZNE FOTOGRAFIJE
Kad sam ih ugledala, pala sam na tlo.
S tla, oko dva metra dalje,
ugledala sam Tiffanyjinu traku za glavu.
Osjećala sam se kao da me udario kamion.
Neću to zaboraviti.
Sjećam se kao da je bilo jučer.
Nazvala nas je strina Dianne...
CIPELE I TRAKA
...da je pronašla Tiffanyjine cipele i traku
skoro tri kilometra dalje od mjesta naleta vlaka.
Potrčao sam onamo, a ona je bila izvan sebe.
To je bila histerija. Nisam razumio što govori.
Cipele i druge stvari bile su otprilike ovdje.
Bile su jedna uz drugu, razmaknute 30 centimetara.
Njihov položaj bio je...
Izgledalo je kao da ju je netko izuo iz cipela. Barem meni.
Drugi su vjerovali da ih je netko stavio ondje.
Došli su iz New Jersey Transita.
Fotografirali su cipele i stavili ih u smeđu vrećicu.
Odnijeli su predmete i nikad se više nisu javili.
Ništa drugo nismo saznali.
Imali su sve te predmete,
ali nisu ih poslali na analizu
da bi provjerili ima li na njima tuđega DNK.
Pet godina nakon što im je kći ubijena,
obitelj je morala platiti DNK analizu tih predmeta.
Ali protokoli čuvanja dokaza već su bili prekršeni,
pa nije bilo koristi od toga.
Nakon što smo pronašli cipele,
okupilo nas se petnaestak
i pretražili smo šumu
sve do pruge gdje ju je udario vlak,
tražeći bilo kakav dokaz da se nije ubila.
Još jedino nismo pronašli kratke hlačice moje kćeri.
I dan danas ne znamo gdje su.
Zapitao sam se kako su cipele završile ondje.
Lako je moguće da je Tiffany bila žrtva zločina.
Netko tko je sudjelovao u zločinu
možda je pokupio te predmete i bacio ih u bijegu s mjesta zločina.
Druga je teorija da je Tiffany skinula cipele i traku gdje ih je Dianne pronašla
i onda bosa hodala do pruge.
Ne znam kakvoga bi smisla imalo
hodati od Tiffanyjine kuće do mjesta gdje su pronađene cipele,
skinuti cipele, ostaviti ih u šumi
i zatim hodati do mjesta naleta vlaka.
2,8 KILOMETARA
Zašto uopće skidati cipele?
Vidite li koliko se dugo vozimo uz prugu?
Sjedite straga. Osjetite li ovo?
- Osjetite li podlogu? - Da.
Kako to izdržati bosih nogu?
Ovdje je samo nasip pruge
s oštrim kamenjem.
Ako pogledate fotografije Tiffanyjinih stopala,
pogotovo desne noge,
nema nikakvih tragova
kakve biste očekivali
da je netko hodao bosih nogu,
osobito po kamenčićima i staklu na pruzi.
Da je hodala po pragovima, imala bi iverje u stopalima.
Činjenica da su joj noge potpuno čiste
dokazuje da nije hodala.
Hodao sam prugom nakon toga
i bilo mi je teško u radnim cipelama.
Zato mislim da nije hodala donde.
Ako netko, a osobito ženska osoba visoka 188 cm,
hoda uz cestu,
netko će primijetiti tu osobu
jer nije uobičajeno da netko hoda uz cestu na tom području.
Ako promotrite fotografije
s kamere za jelene ispred Steveova doma,
vidjet ćete svjetla motornih vozila
u isto vrijeme kad Tiffany hoda niz prilaz.
Smatram da je ušla u motorno vozilo.
Vjerojatno dobrovoljno.
Valjda je mislila da poznaje osobu u automobilu,
vjerovala joj je.
Kad je ušla u vozilo, netko je zgrabio mobitel.
Mislim da je mobitel
bačen iz automobila
dok su odlazili.
Kad su joj uzeli mobitel, to joj je bilo naglo triježnjenje.
Bila je u nevolji.
Svatko ima svoj scenarij o sudbini moje kćeri.
Možda su je pokušali silovati, a ona im je pobjegla.
Možda je bježala od njih dok više nije mogla trčati.
Vjerujem da se svim silama držala za ovo,
pokušavajući se spasiti,
odupirući se da je ne odvedu.
MJESTO NALETA
Točno iza nas, na pruzi,
Tiffany je izgubila život.
Ovo je poprilično pusto i jezivo mjesto.
Ovdje se ništa ne čuje.
S jedne strane imate buku vlaka,
a meni s desna imate buku autoceste.
AUTOCESTA WHITE HORSE
Nema boljega mjesta za odbacivanje tijela.
Ondje možete sve što poželite.
Nema ničega. Nitko neće čuti vrisak.
Nitko neće ništa čuti.
Savršeno mjesto za ubojstvo.
Ako pogledate fotografije
Policijskog odjela New Jersey Transita
i Ureda mrtvozornika države New Jersey,
vidjet ćete da na mjestu gdje je nastupio kontakt
vlaka i Tiffanyjinog tijela
postoji nešto što izgleda kao lokva krvi.
To sugerira da je tijelo moglo biti bačeno ondje
i da se krvarenje dogodilo prije naleta vlaka.
TAMNA TEKUĆINA VIDLJIVA KOD TOČKE UDARA.
Ništa nisu analizirali.
Rekli su da imaju dovoljno da to proglase samoubojstvom,
bez dodatnih analiza.
Nikad nije utvrđeno je li to doista Tiffanyjina krv na tračnicama.
Mrtvozornik u svojem izvješću navodi
da su Tiffanyjine ruke i noge
odsječene od torza.
U izvješću koristi riječ „odsječene”.
Ne „otrgnute”, već „odsječene”.
To mi govori
da postoji dovoljno uvjerljiva mogućnost
da joj je netko naudio, a zatim je bacio na prugu.
Ruke su bile ispružene,
a noge su visjele preko drugih tračnica.
Noge i ruke su joj bile netaknute.
Što vam to govori? Nije stajala na tračnicama kad ju je udario vlak.
Ležala je.
Bile su odsječene.
Vjerujem da ju je netko položio na prugu
i ondje je iskrvarila.
Vidjevši lokaciju,
definitivno je ubijena i ostavljena ondje.
Nemam sumnje u to.
Položili su je na prugu. Tako su se riješili tijela.
I netko prolazi nekažnjeno.
Ja sam Chuck Atkinson, privatni istražitelj.
Bio sam u policiji New Jerseyja 26 godina.
Od toga 17 godina kao detektiv.
Radim za Paula D'Amata od početka 2008. godine.
TRAŽIMO ISTINU O TIFFANY VALIANTE NAGRADA: 20 000 DOLARA
Paul i obitelj Valiante otvorili su telefonsku liniju za anonimne dojave.
Primili smo poziv od radnika u trgovini
koji je načuo trojicu zaposlenika trgovine
kako razgovaraju o slučaju Valiante.
Jasno se sjećam kad mi je pripravnik rekao
da neki gospodin ima informacije o Tiffanyjinoj smrti.
8.41 H PONEDJELJAK, 7. STUDENI
Narednik Rosell stiže ubrzo, možemo početi.
Ta je osoba ispitana pod prisegom.
Detaljno.
Čitao sam o tome u novinama.
Čuo sam za to, klinci su spominjali na poslu.
Detektivu je rekao što je čuo.
Imam neke informacije od ljudi koji rade za mene.
Pričali su kako je to bilo ubojstvo.
Dakle, tri osobe od kojih je to čuo
nisu imale veze s ovim ubojstvom.
Govorili su nešto što su oni čuli.
Jedan od njih bio je na stričevoj proslavi,
na kojoj je bila i Tiffany,
i vidio ju je te večeri.
Spominjali su prepirku.
Prepirka se nastavila i onda je Tiffany otišla.
Rekli su mi da ju je netko pokupio.
Poznavali su Tiffany.
U vozilu koje je pokupilo Tiffany bile su dvije ženske i jedna muška osoba.
Odveli su je nekamo blizu pruge.
Skinuli su je, prijetili joj pištoljem i ponižavali je.
To je iz treće ruke, prenosim što su mi rekli.
Dobro.
Tužitelj je ispitao trojicu radnika iz trgovine.
Jeste li načuli što o potencijalnom ubojstvu?
Kako se dogodilo ili gdje?
Ne. Ne znam.
Jeste li čuli još glasina?
- Ništa nisam čuo. - Ništa?
Ne.
Priča se da si znao mnogo o tim zbivanjima.
Iskreno, to zvuči apsurdno.
Sva su tri svjedoka zanijekala
ono što je načuo gospodin iz trgovine.
Od te noći, jeste li čuli išta o tome?
Ne, samo...
Samo da je... samoubojstvo.
Dakle, nije bilo...
Nitko nije spominjao
da možda nije samoubojstvo?
Ne.
U prijepisima razgovora s osobama koje su poznavale Tiffany
neki su rekli da je bila tužna i depresivna.
Mislim da nije bila baš sretna.
Kao... Mislim...
Morali ste biti vrlo bliski s njom da to primijetite.
- Jer... - Jasno.
Uvijek je bila vesela i...
No ako ste je stvarno poznavali...
Nekako je... Ne znam...
Mislim da se nigdje nije osjećala kao da pripada.
Je li ti ikad spominjala, osim što si primijetila da nije sretna,
da razmišlja da si naudi?
Ne.
TIFFANYJINI PRIJATELJI, NEW JERSEY TRANSIT
I TUŽITELJSTVO OKRUGA ATLANTIC
SVI SU ODBILI INTERVJU.
URED MRTVOZORNIKA DRŽAVE NEW JERSEY PREGLEDAO JE TIFFANYJIN SLUČAJ 2018. GOD.
POTVRĐEN JE ZAKLJUČAK O SAMOUBOJSTVU.
Kako je Tiffany došla od kuće
do mjesta gdje ju je udario vlak?
Je li hodala?
Je li je netko pokupio i odvezao onamo?
Je li njezina smrt bila nekakva nesreća?
Ili zločin?
Postoje ljudi, dan danas,
koji znaju što se dogodilo.
Preklinjem ih da se jave
i pomognu ovoj obitelji.
U SJEĆANJE NA TIFFANY VALIANTE
Obećao sam kćeri prije odlaska na studij izgraditi teren za odbojku.
Nakon što je Tiffany preminula,
odlučio sam ispuniti obećanje.
Tiffany je jedva čekala zabavljati se uz sveučilišnu odbojku.
Ali netko joj je to oduzeo i to nije pošteno.
Trebamo pravdu.
TIFFANY, JAKO TE VOLIMO
Je li teško svaki dan? Naravno.
Svaki je dan muka probuditi se i zaspati.
Ali moram to raditi dok ne otkrijem tko joj je to učinio.
Ovo je ormarić s lijepim uspomenama na Tiffany i...
Prijatelji i rođaci donijeli su stvari za ormarić u znak sjećanja na Tiffany.
Tiffanyjina narukvica.
Nosila ju je noći kad je umrla.
Dugo sam je nosila.
Ovo je Tiffany u urni od punog drveta.
Ovdje se molim svaku večer.
Onda ubacim poruku.
„Za pravdu za Tiffany i u nadi da će krivci priznati što su učinili.”
Volim te, Tiffy.
AKO IMATE INFORMACIJE O OVOM SLUČAJU,
NAZOVITE URED PAULA D'AMATA NA BROJ 1-609-926-3300
ILI OSTAVITE DOJAVU NA UNSOLVED.COM
Prijevod titlova: Filip Lažnjak